కొండారెడ్డి బురుజు
శ్రికృష్ణదేవరాయల కన్నా ముందు క్రీ.శ 1505-1509 మధ్య విజయనగరం సామ్రాజ్యాన్ని పరిపాలించిన తుళువ వీర నరసింహరాయలు కందనవీడు కోటను అరవీడు రామరాజుకు బహూకరించినట్లు "ఎ హిస్టరీ ఆఫ్ సౌత్ ఇండియా" అనే పుస్తకం ద్వారా తెలుస్తూ ఉంది. ఈ తుళువవీర నరసింహారాయలునే ఇమ్మడి నరసనాయకుడు అని కూడా పిలుస్తారు. "కందనవోలు" కోట గురుంచి మొట్టమొదట కనపడేది ఇక్కడే. బీజాపూర్ సుల్తాను అయిన యూసుఫ్ ఆదిల్ ఖాన్ తుంగభద్రానదిని దాటుకొని కందనవోలు కోటపై దండెత్తాడు. ఆ సమయంలో తుళువవీరనరసింహునికి అండగా అరవీడు రామరాజు నిలబడి బీజాపూర్ సుల్తానును పారద్రోలి కందనవోలు కోటతో పాటు ఆదోనిని కూడా ఆక్రమించడానికి సహాయపడ్డాడు. దానితో విజయనగర ప్రభువైన వీరనరసింహుడు రామరాజును మెచ్చుకొని కందనవోలు కోటను అతనికి బహుమానంగా ఇచ్చాడు. అతడే కర్నూలు కోటను పటిష్టం చేసి, కొండారెడ్డి బురుజును నిర్మించి ఉండవచ్చునని కొందరి అభిప్రాయం. కానీ అనేక మంది చరిత్రకారులు ఏమి చెబుతున్నారంటే కర్నూలులో 1929-49 మధ్య శ్రీకృష్ణదేవరాయలు సోదరుదైన అచ్యుతదేవరాయలు విజయనగర రాజుగా ఉన్నప్పుడు ఈ కోటను కట్టించినట్లు అభిప్రాయపడుతున్నారు. కొండారెడ్డి బురుజును నిర్మించినది కూడా అతనేనని దీనిఅసలు పేరు అత్యుత దేవరాయ బురుజు అని తెలియజేస్తున్నారు. ఏదేమైనా ఈ కొండారెడ్ది బురుజు విజయనగర సామ్రాజ్య కాలంలో నిర్మిచబడినదనడంలొ సందేహం లేదు. మనం ఎస్.పి కార్యాలయానికి కొండారెడ్డి బురుజు ప్రక్కనుండి వెళ్ళే గేటు దగ్గర నిలబడి ఆ బురుజు కోటను గనక గమనిస్తే పైన చిన్న చిన్న రంధ్రాలున్న ప్రదేశాల దగ్గర విజయనగర రాజులకు సంబంధించిన సింహం, ఏనుగు, గుర్రం లాంటి చిన్న చిన్న బొమ్మలు కనబడతాయి. కందనవోలు కోట మొత్తం మూడు చదరపు కిలోమీటర్ల వైశాల్యంతో, ఆరు అడుగుల ఎత్తుతో శత్రువుల నుండే కాక, తుంగభద్ర, హంద్రి నదుల వరదల నుండి కాపాడేటట్లు నిర్మిచారు. ఈ కోట చుట్టూ ఒక లోతైన కందకం కూడా ఉండేది. నగర విస్తరణలో భాగంగా బ్రిటిష్ కాలంలో ఈ కోట గోడలన్నీ తొలగించారు. తుంగభద్ర నదివైపు ఇప్పటికీ తీరం వెంట ఎత్తైన కోట గోడను గమనించవచ్చు.
చుంచు యెర్రగుడి
చుంచు యెర్రగుడి, కర్నూలు జిల్లా, క్రిష్ణగిరి మండలానికి చెందిన గ్రామము..
చుంచు ఎర్రగుడి అనే ఈ గ్రామం కర్నూలు జిల్లా క్రిష్ణగిరి మండలంలో ఉంది. ఈ గ్రామం కర్నూలు జిల్లా లోనే చాలా పురాతనమైనది. ఈ గ్రామాన్ని మొదటగా చోళులు పరిపాలించారు. ఈ గ్రామంలో చోళులు ఒక గుడిని కట్టించారు. ఇది చాలా పురాతనమైనది. తర్వాతి కాలంలో దీనిని చాళుక్యులు పరిపాలించారు. చాళుక్యుల కాలంలో ఈ గుడి గోపురాన్ని నిర్మించారు. ఈ గుడిని మొత్తం ఒకే రాతితో నిర్మించారు. తర్వాత శ్రీ క్రిష్ణదేవరాయలు పాలించారు వీరి కాలంలో గుడి ముందరి బాగాన్ని నిర్మించారు. ఈ గుడి నిర్మాణంలో హంపి దేవాలయ నిర్మాణ నిపునులు పాల్గొనట్లు చరిత్ర చెపుతుంది. ఇక్కడ శ్రీ క్రిష్ణదేవరాయలు చెక్కించిన చాలా శాసనాలు ఉన్నాయి. ఈ గుడి పేరు రామలింగేశ్వర దేవాలయం.గుడి గోడలపై చాలా దేవతా విగ్రహనాట్యభంగిమలున్నాయి. ఈ నాట్య భంగిమలు రాత్రి వేలలో సంగీతం, నాట్యం చేస్తాయి.చరిత్ర ప్రకారం ఒక ముస్లిం త్రాగి వచ్చి ఈ శబ్దాన్ని భరించలేక సుత్తి తీసుకుని ఈ నాట్యం చేస్తున్న నాట్య భంగిమల ముక్కుల పైన కొట్టాడు. అప్పటి నుండి ఈ నాట్య భంగిమలు నాట్యం చెయుటలేదు. ఈ శబ్దాలు భరించలేక గ్రామ ప్రజలు ఇల్లు వదిలి కొంత దూరంలో కట్టుకున్నారు. రాష్ట్రంలో ఏ గుడికి లేని ప్రాముక్యత ఈ గుడికి ఉంది ఈ గుడికి ఒక చుంచు ఉంది ఇది చాలా మలుపు తిరిగి ఉంది. ఈ గుడి చాలా ఎర్రగా ఉంది అందుకే ఈ గ్రామానికి చుంచు ఎర్రగుడి అనే పేరు వచ్చింది. చరిత్ర ప్రకారం ద్రోణాచలంలో ఒక గుడి, ఈ గుడి మహబూబ్ నగర్ లో ఒక గుడిని కాలి నడకన దర్శిస్తే పునర్జన్మ ఉంటాదంటారు ఒక రాజు తన గుర్రం పైన ఈ మూడు గుడులను దర్శించాడు రాజు బదులు గుర్రానికి మోక్షం ప్రాప్తించింది 
ప్రస్తుతం ఈ గుడి శిథిలావస్థలో ఉంది. పురావస్తు శాఖ అధికారంలో ఉన్నా కూడా దీనిని పట్టించుకునే వారే లేరు. ఈ గుడిలోని సంపదను దొంగలు దోచుకుంటున్నారు 2006 సంవత్సరంలో ఈ గుడి దొంగలు పడి నందిని పగులగొట్టి విలువైన సంపదను దోచుకెల్లారు. 
ఈ గుడి దర్శించుకుని ఏ ప్రజా నాయకుడైనా ప్రచారం మొదలు పెడితే తప్పకుండా ఎన్నికలలో విజయం సాదిస్తాడు అనే ప్రతీతి. 
ఈ గ్రామంలోని ప్రజలు ఫ్యాక్ష్యనిష్టులు కాని ఇప్పుడు ఫ్యాక్ష్యన్ ని వదులుకుని ఈ గ్రామంలోని ప్రజలు శంతి మార్గాన్ని చేపట్టారు. జిల్లాలోనే ఈ విదంగా నిర్మించబడిన గ్రామం లేదు చాలా నైపున్యంతో నిర్మించారు
ఇది మండల కేంద్రమైన క్రిష్ణగిరి నుండి 15 కి. మీ. దూరం లోను, సమీప పట్టణమైన డోన్ నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 714 ఇళ్లతో, 3191 జనాభాతో 2339 హెక్టార్లలో విస్తరించి ఉంది. గ్రామంలో మగవారి సంఖ్య 1621, ఆడవారి సంఖ్య 1570. షెడ్యూల్డ్ కులాల సంఖ్య 651 కాగా షెడ్యూల్డ్ తెగల సంఖ్య 28. గ్రామం యొక్క జనగణన లొకేషన్ కోడ్ 594212.పిన్ కోడ్: 518225.